Steam Tank

A ***gőztank*** Leonardo da Miragliano találmánya, aki egyben az Birodalmi Mérnökiskola alapítója és egykori főmérnöke. A lenyűgöző pionír férfi 12 gőztankot készít, amiből 8 még Karl Franz idején is létezik, a maradék 4 csatákban, vagy próbák során semmisül meg. A megmaradt gépeket kifényesítik és karbantartják a Mérnökiskolánál, néha még új festést, vagy dekoratív fémdíszt is kapnak. Nem éppen megbízható gépek, ritka nap is az, mikor mind a 8-at sikerül beüzemelni egyszerre.

## Leírás

Nevükből eredően a gőztankokat gőz hajtja meg, pontosabban nyomás alatt tartott kazánok. A fiatal gépészek vonakodnak önkéntesnek jelentkezni a gőztankok legénységégbe, mert a kazánok hírhedtek arról, hogy darabokra robbannak, ezzel a tankot egy óriási, nyomás alatt tartott tűzhellyé változtatva.

A gőztank továbbá elég kényelmetlen, mikor használják. Bármikor, mikor az ágyút elsütik, az visszaugrik a tank belsejébe, ezzel az egész gépet vadul megrázva, amitől a legénység gyomra és agya tajtékzik. A gőztankot vastag páncélzat védi, teljesen immúnissá válva a nyilakra, könnyebb lövedékekre és a legtöbb harcos ütésére. Az elpusztult, vagy megsérült tankokat eddig sikerült mindig visszaszerezni és megjavítani. Habár Leonardo eltűnése óta a konstrukcióinak titkai is elvesztek, ezért a gőztankok hajtóműve fokozatosan megbízhatatlanná és elégtelennek kezd bizonyulni.

A gőztank a meghajtását egy jelentős fémkazánból nyeri, ami gőzzel látja el a csöveket és dugattyúkat, amik meghajtják a kerekeket. A gőznyomást elég esetleges módon kontrollálják, a felesleget kiengedik, hogy a kazán ne robbanjon be. Ha a tankparancsnok gyorsabban kíván haladni, akkor hagyja, hogy a nyomás csak nőjön, de vigyáznia kell, hogy óvatosan becsülje ezt meg, máskülönben a kazán robban.

Mivel a gőztank nincs ellátva semmivel, ami jelezné a kazánban lévő nyomást, így a parancsnok kénytelen csak a víz bugyogó hangjára, a tökéletlenül lezárt csövekből szökő gőz sípolására és a gőzölgés okozta párára hagyatkoznia, hogy megsaccolja a nyomást. Korábbi csatákban a gőztankok elég látványosan robbantak fel, de minden esetben sikerül újjáépíteni őket.

Egyéb bajokat okozhat a szivárgó cső, ami miatt a nyomás csökken, vagy akkora pára keletkezik, ami teljesen elvakítja a legénységet, ergo nem tudnak kilátni, hogy merre mennek. Vagy a lövést követően megreped a kazán, amiből forró víz, gőz és fémrepeszek repülhetnek ki, esetleg be is robbanhat.

## Fegyverzet

A gőztank egy nagy és tekintélyes ágyúval van felszerelve, amit nem lőporral, hanem nyomás alatt tartott gőzzel sütnek el. Mivel a gőz kevésbé hatásos, mint a lőpor, ezért az ágyú hatótávja is kisebb. A lőport nem is lehet alkalmazni a tankban, mert a cső az a tankon kívül kap helyet és a lőpor nagyban kockáztat egy robbanásveszélyt. Ezt leszámítva a gőztank ágyúja még egy dologban tér el a hagyományosoktól, mégpedig nem lehet forgatni, a tanknak mindig célra kell állnia.

"Közelharcban" a gőztank egy megállíthatatlan fémhalmaz, ami nem áll meg, ha az ellenség útban van. Bárki, aki előtte van, azt legázolja.

A parancsnok egy ismétlőpisztollyal van felszerelkezve, ami egy többcsövű pisztoly, amit képzett fegyverkovácsok készítettek a Mérnökiskolában. Nem egy praktikus, vagy megbízható fegyver, de a gépészek notóriusan vonzódnak az ügyes kis szerkezetekhez, még ha azok nem is mindig működnek. Alapvetően a parancsnok a tankban marad, de ha a pisztolyával lőni akar, akkor kibújik a nyíláson.

## Galéria

Gőztank parancsnok az ikonikus ismétlőpisztollyal és egy karddal.4. kiadásos gőztank.Hadi zászlók.
## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 33-36. oldal